સામગ્રી: સામાન્ય રીતે સમજ એવી હોય છે કે આ એવી મહિલાઓ છે જે ટૂંકા વસ્ત્રો પહેરે છે અને દારૂ-સિગારેટનું સેવન કરીને રાત્રે પાર્ટી કરે છે. જેઓ ઉપલબ્ધ હોય છે. 

જેમની સાથે જવાબદારી વગરના શારીરિક સંબંધો બાંધવામાં કોઈ પરેશાની નહીં હોય અને જે પુરૂષોને તેમનાથી ઊતરતા સમજતી હોય.

જે બરાબરીના નામ પર એ બધું જ કરવાની જીદ કરતી હોય જે મર્દ કરે છે. એટલે કે ગાળો બોલવી અને અન્યોને 'સેક્સ' કરવાની વસ્તુ તરીકે જોવાં.

ફેમિનિસ્ટ મહિલાઓ વિશેની અસલ સમજણ કેવી હોય છે? તેનો જવાબ પછી.

સામાન્ય સમજ વધુ પ્રચલિત છે અને એટલા માટે મહિલાઓ અને પુરૂષો ફેમિનિસ્ટ તરીકે ઓળખવાથી અળગાં રહે છે.

'વીરે દી વેડિંગ'ની અભિનેત્રીઓ પણ મીડિયા સાથેની વાતચીતમાં એવું જ કહી રહી હતી કે ફિલ્મ ચાર આઝાદ મહિલાઓની કહાણી છે. પણ તે ફેમિનિસ્ટ નથી.

એનું કારણ એ હોઈ શકે કે સામાન્ય સમજમાં ફેમિનિસ્ટ હોવું ખરાબ વાત છે, કંઈક અસહજ, આધુનિક અથવા પશ્ચિમનું એ સ્વરૂપ જે કદરૂપું છે.

તમે આ વાંચ્યું કે નહીં?

એ વાત અલગ છે કે ફિલ્મમાં અભિનેત્રીઓ ટૂંકા વસ્ત્રો પહેરે છે. દારૂ-સિગરેટનું સેવન કરે છે અને રાતે પાર્ટી કરે છે.

તેમાંથી એક અભિનેત્રીને એક મર્દ અવેલેબલ એટલે ઉપલબ્ધ માને છે. દારૂના નશામાં બન્ને શારીરિક સંબંધ પણ બાંધે છે.

ત્યાર પછી પણ તે અભિનેત્રી આ વ્યક્તિને તેનાથી ઊતરતો માને છે.

ફિલ્મમાં ગાળોનો પ્રયોગ

ફિલ્મમાં ગાળો તો દુઆ-સલામની જેમ વેરાયેલી છે. અને આ સંવાદ ચારેય અભિનેત્રીઓનાં જ છે.

એક અભિનેત્રી તેના પતિના વખાણ તેના સેક્સ કરવાની કુશળતા પર કરે છે.

આથી સામાન્ય સમજ મુજબ તો તેઓ ફેમિનિસ્ટ છે.

ફિલ્મ ચાર સખીઓની છે. બોલીવૂડમાં પહેલી વખત પુરૂષોની મિત્રતાથી હટીને મહિલાઓની મિત્રતાને કેન્દ્રમાં રાખીને તેમને મુખ્ય હીરો બનાવી ફિલ્મ બનાવવામાં આવી છે.

તેની આસપાસ જ ફિલ્મની કહાણી રચવામાં આવી છે.

જ્યારે હું ફિલ્મ જોવા ગઈ તો, વિચાર્યું કે બદલાતા વિશ્વની બદલાતી મહિલાઓની કહાણી હશે.

જે માત્ર પુરૂષોની આસપાસ નથી. જેને પ્રેમની સાથે સાથે પોતાના અસ્તિત્વ અને ઓળખ પણ જોઈએ છે.

જે કહાણીનું મકસદ માત્ર લગ્ન નથી. જેમાં લગ્ન તેની જગ્યાએ અને બાકી બધા સંબંધો તેની જગ્યાએ.

જેમાં સખીઓની ગાઢ સમજ છે જે મહિલાઓ પુરૂષોની જેમ જ બનાવી લે છે.

હસ્તમૈથુનની વાત

અલગઅલગ જીવનને ગૂંથતી એ ઓળખ જે આપણો સમાજ આપણી જાતિને આપે છે.

મહિલાઓમાં ઘણી વાર લગ્ન કરવાનું દબાણ, કારકિર્દી બનાવવાની ઇચ્છા અથવા બાળકો મોડેથી પેદા કરવાની લડાઈ જોવા મળે...\nઅગાઉની સામગ્રીનો સારાંશ નીચે મુજબ કરી શકાય છે:
કેવી હોય છે ફેમિનિસ્ટ મહિલાઓ? તેના બે જવાબ હોય છે.